กรมบังคับคดีเจาะตลาดข้าราชการ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

เปิดทางกู้สหกรณ์ซื้อสินทรัพย์ เร่งกระตุ้นยอดขายต่างจังหวัด
โพสต์ทูเดย์ — กรมบังคับคดีจีบสหกรณ์ออมทรัพย์–บริษัทเงินทุนนันแบงก์ เปิดช่องทางให้เงินกู้ประมูลซื้อสินทรัพย์ 
นายวิศิษฏ์ วิศิษฏ์สรอรรถ อธิบดีกรมบังคับคดี เปิดเผยถึงนโยบายการผลักดันประมูลขายทอดตลาดสินทรัพย์ว่า ขณะนี้อยู่ระหว่างการหารือกับกลุ่มสหกรณ์ออมทรัพย์ บริษัทเงินทุน และนันแบงก์ต่างๆ ให้เข้ามาสนับสนุนเงินให้ผู้กู้ที่ประมูลซื้อทรัพย์จากกรมบังคับคดี ซึ่งเป็นการเพิ่มช่องทางการเข้าถึงแหล่งเงินทุนจากเดิมที่จะมีแต่เงินกู้จากธนาคารพาณิชย์ 
กรมบังคับคดีจะมีการปรับปรุงเอกสารเพื่อเป็นหลักฐานการกู้ยืมเงินเพื่อให้สถาบันให้กู้ยอมรับ เช่น ราคาประเมินสินทรัพย์ ราคาที่ประมูลได้ เพื่อนำไปประกอบการพิจารณาการให้สินเชื่อ ซึ่งเชื่อว่าจะทำให้มีกลุ่มข้าราชการสามารถเข้ามาซื้อสินทรัพย์จากกรมบังคับคดีได้มากขึ้น เพราะส่วนใหญ่จะเป็นสมาชิกสหกรณ์ออมทรัพย์อยู่แล้ว
“สิ่งสำคัญที่ต้องทำคือการทำให้คนเกิดความมั่นใจในการซื้อทรัพย์จากกรมบังคับคดีได้ทรัพย์ที่เป็นราคาสมเหตุสมผล และลดความเสี่ยงจากซื้อทรัพย์ โดยเฉพาะการซื้อคอนโดมิเนียม หรืออาคารชุดจะต้องไม่ให้ผู้ซื้อรับภาระค่าใช้จ่ายส่วนกลาง” นายวิศิษฏ์ กล่าว
ขณะนี้อยู่ระหว่างการเจรจากับกรมที่ดินในการแก้ไขกฎหมาย ในขณะเดียวกันจะต้องผลักดันให้ประชาชนรู้ข้อมูลการขายทอดตลาด โดยมีการจัดมหกรรมขายทอดตลาดในต่างจังหวัดเพิ่มเติม ทำให้มีการตื่นตัวมากขึ้นทำให้ยอดการขายและราคาการซื้อทรัพย์สูงขึ้น 
นอกจากนี้ จะมีการปรับปรุงเกณฑ์การวางเงินประกันเพื่อที่จะคัดแยกคนที่มีเจตนามาซื้อทรัพย์จริงกับพวกที่มาประวิงเวลาการขายทอดตลาด หรือเข้ามาเก็งกำไร โดยเปลี่ยนการวางเงินประกันตามมูลค่าราคาสินทรัพย์กำหนดขั้นต่ำ 5% ของราคาประเมิน จากเดิมที่กำหนดการวางสินทรัพย์อย่างประมาณ 25 หมื่นบาท ไม่ว่าราคาสินทรัพย์นั้นจะมีมูลค่าหลายสิบล้านบาท ซึ่งจะมีการประกาศหลักเกณฑ์การวางเงินประกันใหม่มีผลบังคับใช้วันที่ 1 ก.พ. 2554 
ขณะเดียวกันได้มีนโยบายนำระบบไอทีมาใช้ในกระบวนการทำงาน เช่น ระบบการจัดเก็บสำนวนหรือการเดินเรื่องเกี่ยวกับสำนวนคดีต่างๆ สามารถที่จะตรวจสอบได้ผ่านระบบไอที สามารถเพิ่มประสิทธิภาพการทำงานและลดต้นทุนได้กว่าครึ่ง